Σον Μάικλς

Ο Μάικλ Χίκενμποτομ (Michael Shawn Hickenbottom, 22 Ιουλίου 1965) είναι Αμερικανός πρώην παλαιστής, που έχει συμβόλαιο "θρύλου" με το WWE. Είναι γνωστός ως Σον Μάικλς, το οποίο ήταν το ψευδώνυμο που είχε στα ρινγκ.

Έγινε γνωστός στην εταιρεία WWE, όπου ξεκίνησε το 1988 και έμεινε μέχρι το 2010. Το σήμα κατατεθέν του, ήταν η αθλητικότητα του και η παράσταση που έδινε μέσα στο ρινγκ. Ο Σον Μάικλς θεωρείται ένας απο τους σημαντικότερους παλαιστές στην ιστορία του WWE και γενικά ένας απο τους καλύτερους παλαιστές που υπήρξαν.

Προσωπική Ζωή 
Στα πρώτα του χρόνια ως παλαιστής, είχε κάνει μια φωτογράφηση στο περιοδικό Playgirl, ένα περιοδικό που απευθύνεται σε γυναίκες.

Ο Σον είναι παντρεμένος με την Ρεμπέκα και έχει μαζί της ένα γιο και μια κόρη. Δηλώνει «αναγεννημένος Χριστιανός» (δηλαδή χωρίς δόγμα), πράγμα που φανερώνει και στις εμφανίσεις του. Μαζί με τον πιστό Χριστιανό παλαιστή Στινγκ είχε εμφάνιση σε εκπομπή του θρησκευτικού τηλεοπτικού καναλιού Trinity Broadcasting Network.

Καριέρα στη πάλη 
Στον χώρο της επαγγελματικής πάλης, έκανε τα πρώτα του βήματα το 1984, σαν Μεξικανός παλαιστής, σε εταιρείες με έδρα του Τέξας και την Οκλαχόμα, ενώ από το ξεκίνημα της καριέρας του, υιοθέτησε το όνομα Σον Μάικλς. Το 1987, και μετά από τρία χρόνια πορείας στην ανεξάρτητη σκηνή, μαζί με τον φίλο του Μάρτι Τζανέτι (Marty Jannetty) υπέγραψε συμβόλαιο με το WWE, που τότε ονομάζονταν World Wrestling Federation. Οι δυο τους λόγω ενός περιστατικού σε μπαρ, απολύθηκαν, συνέχισαν έξι μήνες σε άλλες εταιρείες, ως ότου υπέγραψαν ξανά με την μεγάλη εταιρεία πάλης.

WWE (1988-2010)

Οι "Ρόκερς" και οι αρχικές επιτυχίες

Η καριέρα του στο WWE ξεκίνησε το 1988. Συστήθηκε στο κοινό ως μέλος των The Rockers (Ρόκερς) μαζί με τον Μάρτι Τζανέτι. Η ομάδα δεν κατάφερε να κερδίσει το ομαδικό πρωτάθλημα, όμως έγινε ιδιαίτερα γνωστή στο κοινό της πάλης.
Στη συνέχεια εγκατέλειψε την ομαδική κατηγορία για να δουλέψει μόνος σαν παλαιστής. Ο αποχωρισμός του απ'τον φίλο του, έγινε όταν ο Μάικλς έριξε Sweet Chin Music (κλωτσιά με το πίσω μέρος του ποδιού στο σαγόνι) στον Τζανέτι, ο οποίος έπεσε σε τζάμια ματώνοντας παράλληλα. Το 1992 πήρε το παρατσούκλι Heartbreak Kid ή εν συντομία HBK από τον τότε σχολιαστή Μίστερ Πέρφεκτ, κατά τη διάρκεια αγώνος του εναντίον του Μάρτι Τζανέτι.

Η "Clique" και η "DX"
Το 1995 προσχώρησε στην ομάδα The Clique, που ήταν γνωστή για την άσχημη συμπεριφορά της στα παρασκήνια και προς τους παλαιστές που δεν ήταν μέλη της, ενώ είχαν και την εύνοια των αφεντικών της εταιρείας. Τον επόμενο χρόνο, ο Σον ένωσε δυνάμεις μαζί με τους Τριπλ Έιτς, Ρικ Ρουντ και την Τσάινα για να σχηματίσουν τους D-Generation X (DX). Αυτή η μεγάλη ομάδα ήταν γνώστη για την ασέβεια της προς την εταιρία. Επίσης οι DX ήταν μια από τις πιο γνώστες, δυνατές, κυρίαρχες και αγαπημένες προς τον κόσμο ομάδες. Το ίδιο έτος, ο Σον έλαβε μέρος στον πιο αντιπαραθετικό και πολυσυζητημένο αγώνα στην ιστορία της επαγγελματικής πάλης, γνωστό σαν Montreal Screwjob.

Αποχή τεσσάρων ετών και ίδρυση σχολής
Σε αγώνα εναντίον του Αντερτέικερ στο Royal Rumble του 1998 τραυματίστηκε σοβαρά στην πλάτη και αναγκάστηκε να διακόψει την καριέρα του ως παλαιστής για τέσσερα χρόνια. Αναγκάστηκε να παραδώσει τον τίτλο του Παγκόσμιου Πρωταθλητή στον Στόουν Κολντ Στιβ Όστιν στην Wrestlemania XIV. Πιστεύοντας ότι η καριέρα του ως παλαιστής τελείωσε, άνοιξε δική του ακαδημία πάλης, την Texas Wrestling Academy, όπου προπονούσε νέους παλαιστές.

Η σχολή πάλης του, ιδρύθηκε το 1999 στο Σαν Αντόνιο του Τέξας, η οποία όμως δεν υπάρχει πλέον. Στη σχολή αυτή, την Texas Wrestling Academy, προπόνησε μεταξύ άλλων τους παλαιστές Μπράιαν Κέντρικ, Πολ Λόντον, Μπράιαν Ντάνιελσον και Λανς Κέιντ. Επίσης και ο ανιψιός του, ο Μάθιου Μπέντλεϊ, εκπαιδεύτηκε εκεί.

Αφού όμως η σωματική του κατάσταση το επέτρεψε, έκανε την επιστροφή του στο SummerSlam του 2002. Την ίδια χρονιά, ο Μάικλς μετά απο πολύ καιρό έγινε παγκόσμιος πρωταθλητής, κερδίζοντας το Παγκόσμιο Πρωτάθλημα Βαρέων Βαρών στον επώδυνο αγώνα Elimination Chamber. Σύντομα άρχισε και μια μεγάλη κόντρα με τον Τριπλ Έιτς. Τα επόμενα χρόνια, ο Μάικλς αναλώθηκε σε κόντρες με τον Κρις Τζέρικο και τον Κερτ Ανγκλ. Το 2005, αντιμετώπισε για πρώτη φορά τον μεγάλο θρύλο της πάλης, Χαλκ Χόγκαν, χωρίς να καταφέρει να κερδίσει.

Επανένωση της D-Generation X

Το 2006 επανίδρυσε μαζί με τον Τριπλ Έιτς τους DX. Τότε, οι δυο τους, είχαν σκληρή κόντρα με τον Βινς Μακμάν και τον γιό του, τον Σέιν. Οι DX εκείνη τη περίοδο έκανε αρκετές φάρσες στην οικογένεια Μακμάν και εξουδετέρωναν τους αντιπάλους που τους όριζε ο Βινς Μακμάν. Λόγω τραυματισμού όμως οι DX διαλύθηκαν στις αρχές του 2007 έχοντας κάνει εμφανίσεις μονάχα μια νύχτα. 

Στην WrestleMania 23 το 2007, ο Μάικλς αγωνίστηκε εναντίον του Τζον Σίνα διεκδικώντας το τίτλο του WWE όπου και έχασε. Το 2008 στη WrestleMania XXIV, ο Μάικλς τερμάτισε την καριέρα ενός καλού του φίλου, του Ρικ Φλερ. Συνέχισε τη χρονιά, με μια μεγάλη αντιπαλότητα με τον Κρις Τζέρικο.
Το 2009 ο Μάικλς ήρθε σε αντιπαράθεση με έναν άλλο θρύλο του WWE, τον Αντερτέικερ. Στη WrestleMania XXV, προσπάθησε να τερματίσει το αήττητο σερί του Αντερτέικερ (16-0) σε WrestleManias, αλλά το μόνο που κατάφερε ήταν να το αυξήσει σε 17-0.

Τελική επανένωση των DX
Επέστρεψε όμως στο SummerSlam 2009 με τον Τριπλ Έιτς δημιουργώντας εκ νέου τη DX. Εκεί κέρδισαν τη Legacy (Κόντι Ρόουντς & Τεντ Ντιμπιάσι), αλλά η Legacy πήρε την εκδίκησή της στο Breaking Point, στο πρώτο στην ιστορία αγώνα Submissions Count Anywhere. Όμως η DX τους νίκησε πάλι στο Hell In A Cell 2009 σε ομώνυμο αγώνα. Στο Bragging Rights 2009 η DX συμμετείχε στον αγώνα SmackDown Vs Raw 7-Man Tag Team ως μέλη και αρχηγοί του Raw, αλλά η ομάδα του SmackDown κέρδισε. Το Survivor Series 2009 ήταν ένα δύσκολο ppv και για τα δύο μέλη της DX, όπου έπρεπε να παραμερίσουν τη φιλία τους στο τριπλό αγώνα για το Πρωτάθλημα WWE, όπου οι συμμετέχοντες ήταν οι ίδιοι και ο πρωταθλητής Τζον Σίνα, ο οποίος και νίκησε. Στο TLC: Tables, Ladders and Chairs 2009, σε ομώνυμο αγώνα κέρδισαν τους Κρις Τζέρικο και Μπιγκ Σόου για τους ομαδικούς τίτλους.

Οι τελευταίοι του αγώνες
Στο Royal Rumble 2010 ήταν στους 4 τελευταίους στον αγώνα Royal Rumble μαζί με Μπατίστα, Τζον Σίνα, Ετζ, αλλά εξολοθρεύτηκε από τον πρώτο. Ήταν μια μεγάλη απογοήτευση για τον Μάικλς, καθώς ήθελε να νικήσει ώστε να πάρει τη ρεβάνς του από τον Αντερτέικερ ως διεκδικητής του Παγκοσμίου Πρωταθλήματος Βαρέων Βαρών στην Wrestlemania 26 (ο νικητής του Royal Rumble έχει το δικαίωμα να διεκδικήσει όποια ζώνη θέλει στην εκάστοτε WrestleMania). 

Λίγες μέρες μετά έχασε και τους ομαδικούς τίτλους μαζί με τον Τριπλ Έιτς από τους Μπιγκ Σόου και Μιζ, με αποτέλεσμα η ψυχολογία του να καταρρεύσει περισσότερο. Στο Elimination Chamber 2010 εμφανίστηκε στον αγώνα World Heavyweight Championship Elimination Chamber, αν και δεν είχε άδεια συμμετοχής, και συνέβαλε τα μέγιστα στο να χάσει ο Αντερτέικερ τον τίτλο του, που πήγε στον Κρις Τζέρικο. Έτσι οδηγήθηκε σε αγώνα Καριέρας εναντίον Σερί (Career vs Streak) με τον Αντερτέικερ στην WrestleMania 26, όπου αν νικούσε θα έσπαγε το αήττητο σερί του σε WrestleMania (17-0), ενώ αν έχανε θα έπρεπε να αποσυρθεί για πάντα. Μετά από έναν εκπληκτικό αγώνα ο Μάικλς έχασε και αποχαιρέτησε το WWE και τη πάλη γενικά. Σήμερα, είναι πρεσβευτής του WWE και περιστασιακά εμφανίζεται στο Raw σε μη αγωνιστικό ρόλο.

Στην Πάλη

Χαρακτηριστικές κινήσεις 

 Sweet Chin Music (Superkick, συχνά έκανε την κίνηση με μια σειρά από χτυπήματα των ποδιών, που αποκαλείται "tuning up the band" από τους εκφωνητές)
 Modified figure four leglock
 Spike piledriver – 1993–1995 
 Diving elbow drop, με θεατρικά
 Inverted atomic drop
 Flying forearm smash, ακολουθείται από kip-up
 Scoop slam
 Swinging neckbreaker
 Backhand chop
 Skin  
 he cat 
 Diving splash
 Lou Thesz press, ακολουθείται από πολλαπλές χτυπήματα με τα χέρια
 Moonsault
 Sharpshooter – για υπενθυμίσει το "Montreal Screwjob"
 Slingshot crossbody
 Leg feed enzuigiri
 Asai moonsault

Μάνατζερς 
 Sensational Sherri
 Sycho Sid
 Jose Lothario 
 Chyna
 Rick Rude
 Triple H

Παρατσούκλια 
 The Heartbreak Kid (HBK) (Ο Καρδιοκατακτητής)
 The Showstopper (Ο Ασταμάτητος)
 The Headliner (Ο Πρωταγωνιστής)
 The Main Event (Το κύριο Γεγονός)
 The Icon (Το Σύμβολο)
 Mr. WrestleMania (Ο κύριος WrestleMania)

Μουσική εισόδου 
 Το τραγούδι Sexy Boy γράφτηκε από τον Τζίμι Χαρτ, που ευχαρίστησε τον Σον όταν συνέχισε να το χρησιμοποιεί στην είσοδο του και σαν μέλος του WWE Hall of Fame 2005. Αρχικά τραγουδούσε η Σέρι Μαρτέλ. Όταν ο Σον έγινε Babyface (καλός), χρησιμοποίησε μια νέα έκδοση του τραγουδιού, όπου τραγουδούσε ο ίδιος. 
 Μετά την επιστροφή των DX το 2006 χρησιμοποίησε για ένα διάστημα το τραγούδι των DX, το Break It Down των Chris Warren Band.
 Μετά την WrestleΜania 23 επανήλθε στο Sexy Boy, το οποίο χρησιμοποιεί μέχρι σήμερα.

Τίτλοι και Κατορθώματα 

Ο Σον Μάικλς συμμετείχε στο πρώτο αγώνα Ladder (δηλαδή με σκάλες) στο WrestleMania X, στο πρώτο αγώνα Elimination Chamber όπου και νίκησε στο Survivor Series 2002 και στο πρώτο διάρκειας εξήντα λεπτών αγώνα Iron-Man όπου και νίκησε στο WrestleMania XII. Ακόμα νίκησε και τον πρώτο αγώνα hell in a cell στο Badd Blood 1997 ενάντια στον Αντερτέικερ.

Επίσης αναδείχθηκε νικητής το 1995 και 1996 στον αγώνα Royal Rumble και ήταν ο πρώτος πρωταθλητής Grand Slam, κατάφερε δηλαδή να κατακτήσει όλους τους τίτλους της WWE (Πρωτάθλημα WWE, Διηπειρωτικό Πρωτάθλημα, Ευρωπαϊκό και Ομαδικό Πρωτάθλημα). 

 Πρωτάθλημα WWE (3 φορές) 
 Παγκόσμιο Πρωτάθλημα Βαρέων Βαρών (1 φορά)
 Διηπειρωτικό Πρωτάθλημα WWE (3 φορές)
 Παγκόσμιο Πρωτάθλημα Ομάδων με τους Ντίεζελ (2), Στιβ Όστιν (1), Τζον Σίνα (1), και Τριπλ Έιτς (1) 
 Ηνωμένο Ομαδικό Πρωτάθλημα WWE (1 φορά) με τον Τριπλ Έιτς
 Ευρωπαϊκό Πρωτάθλημα (1 φορά)
 Royal Rumble (1995), (1996)

Παραπομπές

Πηγές 
 Προφίλ στον ιστοχώρο της WWE

Επαγγελματίες Παλαιστές